tartuNLP/wikipedia-smugri-20251201 huggingface dataset:
Sherry-Netherland Hotel

Sherry-Netherland Hotel on 40-korruseline kõrghoone New Yorgis Upper East Side'i ärikeskuses tänava East 59th Street ja puiestee Fifth Avenue nurgal Central Parki ääres. Seda kasutatakse korterhotellina.
170,7 meetri kõrgune elegantne hotell on uusgootika nüanssidega prantsuslikult uusrenessanslik ehitis, mis valmis aastatel 1926–1927. Selle projekteerisid arhitektuuribürood Schultze &amp; Weaver ja Buchman &amp; Kahn. 1981. aastal määras New York City Mälestusmärkide Säilitamise Komisjon hoone kaitsealuseks mälestusmärgiks ("New York City Landmark") Upper East Side Historic Districti piirkonnas.
Hotel Pierre

Hotel Pierre on 41-korruseline korterhotellist kõrghoone Midtown Manhattani ärikeskuses New Yorgis East 61th Streeti ja Fifth Avenue nurgal Central Parki ääres.
160 meetri kõrgune elegantne hotell on uusbaroksete "beaux-arts"-stiili nüanssidega prantsuslikult uusrenessanslik ehitis, mis valmis aastatel 1928–1930. Selle projekteeris arhitektuuribüroo Schultze &amp; Weaver. Algselt oli hoones 714 numbrituba, millest paljud muudeti suuremateks sviitideks. Tänapäeval on hotellis 189 hotellituba, millest 49 on sviidid, ning kolmel viimasel korrusel müüdav luksuslik katusekorter. Hotellis on aegade jooksul pikemalt peatunud paljud tuntud tegelased. 
1981. aastal määras New York City Mälestusmärkide Säilitamise Komisjon hoone kaitsealuseks mälestusmärgiks ("New York City Landmark") Upper East Side Historic Districti piirkonnas.
Karraginaanid

Karraginaanid (ka karrageenid) on perekond sulfaatrühmi sisaldavaid polüsahhariide, mida saadakse punavetikatelt ("Rhodophyceae"). Korduv ühik karrabioos koosneb kahest vahelduvast 3-seotud -galaktoosijäägist (G) ja 4-seotud -galaktoosijäägist (D). Viimane võib olla anhüdrovormis (DA).
Karraginaane teatakse üle 15 eri varieteedi, mis erinevad omavahel sulfaadituse määra ja sulfaatrühmade asetuse pooles molekulis. Kommertsiaalselt levinuimateks karraginaanideks on κ-, ι-, λ-karraginaan. Kaks esimest neist võivad geelistuda, vastavalt K+ ja Ca2+-ioonide juuresolekul, viimane aga moodustab viskoosseid lahuseid. Eestis toodetakse karraginaani (furtsellaraan) agarikust ning punavetikast "Coccotylus truncatus".
Tarrendavate ja geele moodustavate omaduste pärast kasutatakse karraginaane peamiselt lisaainetena toiduainetööstuses (E407).
20 Exchange Place

20 Exchange Place (varasema nimega City Bank-Farmers Trust Building) on 57-korruseline algselt kontoripindadega kõrghoone Lower Manhattani ärikeskuses New Yorgis. See on ehitatud kvartalisse, mis asub Exchange Place'i, Beaver Streeti ja William Streeti ning Hanover Streeti tänava vahel.
225,9 meetri kõrgune peen "modernselt klassikaline" "art déco" stiilis ehitis valmis aastatel 1930–1931. Selle projekteeris arhitektuuribüroo Cross &amp; Cross (samad arhitektid projekteerisid ka General Electric Buildingu), ning algkavandi järgi pidi sellest saama maailma kõrgeim hoone. Ülemaailmne majanduskriis vähendas torni ettenähtud kõrgust, muutes selle valminuna siiski linna neljandaks kõrgeimaks hooneks, mis on linnapildis üks silmapaistvamaid. Peamine osa hoonest 16. ja 57. korruse vahel on muudetud elamispinnaks, selle käigus restaureeriti ka hoone lubjakivist fassaad, mis oli aja jooksul tuhmunud ja sai tagasi oma algse valge ilme. Kõrghoonet on näidatud mitmes teleseriaalis ja kinofilmis nagu "Keegi seestpoolt" ("Inside Man"; 2006), "Ülisalajane" ("Fringe"), "Wall Street" (1987) ja "Imeline Ämblikmees 2" ("The Amazing Spider-Man 2"; 2014). 1996. aastal määras New York City Mälestusmärkide Säilitamise Komisjon hoone kaitsealuseks mälestusmärgiks ("New York City Landmark").
One Grand Central Place

One Grand Central Place (varasema nimega Lincoln Building) on 55-korruseline kontoripindadega kõrghoone Midtown Manhattani ärikeskuses New Yorgis raudteejaama Grand Central Terminal vastas aadressil 60 East 42nd Street.
205,1 meetri kõrgune uusgootika nüanssidega uusrenessanslik ehitis valmis 1930. aastal. Selle projekteeris arhitektuuribüroo J. E. R. Carpenter. Hoone vestibüülils asub Lincolni memoriaalis Washingtonis paikneva Abraham Lincolni skulptuuri pronksist koopia.
Hersoni kubermang

Hersoni kubermang oli Venemaa keisririigi haldusüksus (kubermang). Kubermangu administratiivne keskus oli Herson. Kubermang eksisteeris aastatel 1802–1921.
Kubermangu territoorium on praegu Ukraina koosseisus.
Laine Parts

Laine Parts (sündinud 28. aprillil 1971) on eesti biokeemik ja toitumisteadlane.
Ta lõpetas 1989. aastal Tallinna 4. Keskkooli ja 1994. aastal Tallinna Tehnikaülikooli keemiateaduskonna orgaaniliste ainete tehnoloogia erialal.
Ta oli aastatel 1996–2002 Tallinna Tehnikaülikoolis magistriõppes, kus kaitses väitekirja "Õppekava arendus Tallinna Meditsiinikoolis ning biokeemia ainekava ja õppematerjali koostamine" (juhendaja Raivo Vilu) ja sai magistrikraadi. 
Ta töötab alates 2002. aastast Tallinna Tervishoiu Kõrgkoolis õppejõuna.
Liikmesus.
2011 − Eesti Toksikoloogia Selts
Hinno Jurri

Hinno Jurri (18. detsember 1935 – 13. märts 1998) oli eesti insener.
1967. aastal lõpetas ta Tallinna Polütehnilise Instituudi mehaanikateaduskonna masinaehitustehnoloogia, metallilõikepinkide ja -instrumentide eriala.
1980. aastatel töötas ta tootmiskoondise Talleks peainsenerina. 1990. aastate alguses oli ta Eesti Masinatööstuse Liidu direktor.
Ta on maetud Tallinna Metsakalmistule.
Platinum Hits (Jason Derulo album)

"Platinum Hits" on Jason Derulo 2016. aastal ilmunud suurimate hittide kogumikalbum. Albumil on 11 laulu tema varasematelt albumitelt ja üks uus pala "Kiss the Sky". See laul on ka filmi "Storks" ("Kured"; 2016) heliribal. Album sisaldab Jason Derulo kõiki plaatinaplaadi staatusesse jõudnud singleid.
Viido Paomets

Viido Paomets (sündinud 3. veebruaril 1937) on eesti insener ja ettevõtja.
1955. aastal lõpetas ta Haapsalu 1. Keskkooli hõbemedaliga. 1960. aastal lõpetas Tallinna Polütehnilise Instituudi energeetikateaduskonna tööstusettevõtete ja -seadmete elektrivarustuse eriala.
1960. aastatest töötas ta Hans Pöögelmanni nimelise Elektrotehnika Tehases juhtivspetsialistina, hiljem (1980. aastatel) peatehnoloogi asetäitjana. 2000. aastatel oli ta AS Tondi Elektroonika peainsener. 1998. aastast on ta Eesti volitatud insener.
1990. aastate alguses oli ta üks AS-i Mikrel asutajaid, mis 1994. aastal erastas RAS Tondi Elektroonika. Viido Paometsale kuulus 12,12 protsendi suurune osalus Tondi Elektroonika aktsiatest. Aastatel 2006–2008 kuulus ta Äripäeva andmetel Tondi Elektroonika AS aktsionärina Eesti rikaste TOP 500 hulka.
Eesti 2017. aasta riigieelarve

Eesti 2017. aasta riigieelarve on Eesti keskvalitsuse 2017. aasta eelarve. Valitsus algatas 2017. aasta riigieelarve seaduse menetlemise 28. septembril 2016. Seadus läbis esimese lugemise 26. oktoobril 2016 ja teise lugemise 16. novembril 2016.
Riigieelarve menetlemise algatas Taavi Rõivase teine valitsus, riigieelarve menetlemise ajal toimus valitsuse vahetus – 23. novembril 2016 asus ametisse Jüri Ratase esimene valitsus.
Riigieelarve tulude mahuks plaaniti 9,42 miljardit eurot, mida oli 592 miljoni euro ehk 6,7 protsendi võrra enam 2016. aastaks prognoositust. Riigieelarve kulud kasvasid 2016. aastaga võrreldes 650 miljonit eurot ehk 7,3 protsenti 9,57 miljardi euroni.
2017. aasta riigieelarve eesmärgiks oli edendada majanduskasvu, vähendada tööjõumakse, suurendada madalapalgaliste ja lastega perede toimetulekut, tugevdada Eesti julgeolekut ning uuendada riigi ja kohalikku haldust. 2017. aasta teisel poolel oli Eesti Euroopa Liidu eesistujariik ja selle jaoks kavandati 66 miljonit eurot.
Winnetka

Winnetka on küla ("village") USA-s Illinoisi osariigis Cooki maakonnas. See asub Chicago kesklinnast umbes 25 kilomeetri kaugusel põhjas Michigani järve ääres.
Elanike arv on arvestuslikult 2015. aasta seisuga 12 472. 2010. aasta rahvaloenduse kohaselt oli elanikke 12 187. Winnetka on USA üks jõukamaid omavalitsusi. Sissetulek elaniku kohta on 98 139 dollarit.
Esimesed hooned ehitati praeguse küla alale 1836. aastal. Küla loodi 1869. aastal, mil seal elas 450 inimest. Nimi "winnetka" tuleneb arvatavasti potavatomikeelsest sõnast, mis tähendab "ilus koht".
Põhiosa filmi "Üksinda kodus" ("Home Alone"; 1990) tegevusest leidis aset Winnetkas aadressil 671 Lincoln Avenue asuvas majas, kuigi filmis asus see maja tänaval Lincoln Boulevard.
Billie Bird

Bernice Bird (tuntud nimega Billie Bird; 28. veebruar 1908 Pocatello, Idaho – 27. november 2002 Los Angeles, California) oli USA näitleja.
Lapsena esines ta vodevillides. Ta mängis alates 1950. aastatest paljudes filmides kõrvalrolle. 1980. ja 1980. aastatel näitles ta mitmes John Hughesi toodetud filmis, näiteks "Kuusteist küünalt" ("Sixteen Candles"; 1984), "Üksinda kodus" ("Home Alone"; 1990) ja "Nuhtlus nimega Dennis" ("Dennis the Menace"; 1993). Kahes viimasena nimetatud filmis mängis ta koos veterannäitleja Bill Erwiniga, kus ta kehastas tema abikaasat. Filmisarja "Politseiakadeemia" neljandas ja viiendas jaos mängis ta proua Lois Feldmani.
Birdi viimane filmiroll oli 1995. aastal filmis "Jury Duty". Ta mängis ka paljudes telesarjades.
Bird suri 2002. aasta 27. novembril 94-aastaselt Alzheimeri tõppe. Ta on maetud Californias Glendale'is asuvale Forest Lawn Memorial Parki kalmistule.
Bob Ross

Robert Norman Ross (enam tuntud nime all Bob Ross; 29. oktoober 1942 Daytona Beach, Florida – 4. juuli 1995 New Smyrna Beach, Florida) oli USA kunstnik ja telesaatejuht. Ta juhtis telesaadet "The Joy of Painting" (1983–1994).
Noorukina hoolitses Ross vigastatud loomade eest, kelleks olid teiste seas vöölased, maod, alligaatorid ja oravad. Hiljem näidati ühte oravat tema telesaate mitmes episoodis. Tal oli poolvend Jim, keda ta mainis oma saate tegemisel. Ross langes 9. klassis koolist välja. Koos isaga puusepana töötades kaotas ta osa vasakust nimetissõrmest. See väike puue ei mõjutanud seda, kuidas ta maalimisel oma paletti hoidis.
Tema loomingule avaldas mõju sõjaväeteenistuse ajal Alaskas oldud aeg.
Ta tegi priimamaale.
Ta suri 52-aastaselt lümfoomi, mis diagnoositi tal 1990. aastate alguses.
Rookery Building

Rookery Building on hoone USA-s Chicagos Chicago Loopi linnaosas aadressil 209 South LaSalle Street. Hoone ehitati aastatel 1887–1888 ning selle projekteerisid John Wellborn Root ja Daniel Burnham. Hoonet on üks vanemaid pilvelõhkujaid Chicagos.
Hoone kõrgus on 55 meetrit ja sellel on 12 korrust. 1905. aastal kujundas Frank Lloyd Wright hoone fuajee. 1989. aastal fuajee taastati Wrighti algupärase kujunduse järgi.
5. juulil 1972 arvati hoone Chicago maamärkide hulka, 17. aprillil 1970 kanti see Ameerika Ühendriikide Ajalooliste Paikade Riiklikku Registrisse ja alates 15. maist 1975 on see riiklik ajaloomälestis.
Rookery Buildingus on filmitud osa mängufilmist "Üksinda kodus 2" ("Home Alone 2: Lost in New York"; 1992).
Venuse sünd (Botticelli)

Vaata ka: Venuse sünd
„Venuse sünd“ (itaalia keeles „Nascita di Venere“, ) on itaalia kunstniku Sandro Botticelli õlimaal lõuendil.
Umbes aastatel 1482–1485 valminud teos asub Uffizi galeriis Firenzes.
On oletatud, et kunstnik on Venusena kujutanud firenzelase Marco Vespucci abikaasat Simonetta Vespuccit (1453–1476). Samas on selle hüpoteesi seadnud kahtluse alla kunstiloolased Ernst Gombrich, kelle sõnul see on "romantiline müüt", ja Felipe Fernández-Armesto, kes nimetab seda "vulgaarseks oletuseks" ja "romantiliseks jamaks", mil pole muud tõendust kui uskumus, et linna kauneim naine pidi poseerima linna kõige tundlikumale kunstnikule.
Renessansiaja Firenze üheks ilusamaks naiseks peetud Simonetta oli ka Firenze Vabariigi valitseja Lorenzo Toreda noorema venna, Giuliano de' Medici armastatu.
Maalil kujutatud Venuse sünnistseen taasloodi 1988. aastal linastunud Monty Pythoni filmis "Parun Münchhauseni seiklused", kus Venust kehastas Uma Thurman.
Gustav David von Roth

Gustav David von Roth (27. august/7. september 1784 Kanepi – 28. august/9. september 1876 Tartu) oli Võru raesekretär ning Põlgaste (Pölks), Tilsi (Tilsit), Hurmi (Hurmy) ja Veriora (Paulenhof) mõisnik, ka kihelkonnakohtunik.
Aastail 1802–1804 õppis ta Tartu ülikooli õigusteaduskonnas.
Tema vanemad olid Kanepi koguduse õpetaja Johann Philipp von Roth ja Beata Katharina Seefels, vanem vend Tartu ülikooli õppejõud Georg Philipp August von Roth, abikaasa Charlotte Renate von Glasenapp ning pojad Veriora mõisnik August von Roth ja Tilsi mõisnik Friedrich von Roth.
August von Roth (1810–1892)

Johann August von Roth (28. märts (ukj 9. aprill) 1810 Võru – 13. (ukj 25. august) 1892 Tartu) oli Liivimaa mõisnik, kihelkonnakohtunik ja kirikueestseisja.
Elulugu.
Päritolu ja hariduskäik.
Põlvnes 1792. aastal aadliseisusse tõusnud suguvõsast. Sündis Võru raesekretär Gustav David von Rothi (1784–1876) ja Charlotte Renate von Glasenappi (1785–1863) esiklapsena. Õppis Võru kreiskoolis. 1827. astus Tartu ülikooli, kus tudeeris 1829. aastani sõjateadust.
Hilisem elukäik.
Pärast õpinguid majandas oma Veriora mõisa. Samuti valiti ta kihelkonnakohtunikuks ja kirikueestseisjaks. Pärast mõisa pojale loovutamist elas Tartus.
Mõisavaldused.
Tema isa Gustav David oli omandanud märkimisväärse mõisavalduse, mille ta juba eluajal oma poegade vahel ära jagas. Vanem poeg Johann August sai 1844. aastal oma valdusse Veriora pandimõisa (see oli panditud alates 1835. aastast), mis juba samal aastal tema pärusomandiks muudeti. 1881. aastal sõlmiti loovutusleping, millega Johann August andis mõisa oma teisele pojale mereväeohvitser Gustav von Rothile (1839–1886). Viimane sai mõisa oma valdusse 1882. aastal. Lisaks sellele kuulus talle Pihkva kubermangus Korsakova mõis.
Isiklikku.
Tema abikaasa oli alates 1834. aastast Katharina Luise Charlotte von Glasenapp (1815–1890), kellega ta sai kümme last, nende hulgas Veriora mõisnik Gustav von Roth (1839–1886).
Alberto Juantorena

Alberto Juantorena Danger (sündinud 21. novembril 1950 Santiago de Cubas) on Kuuba endine kergejõustiklane, kahekordne olümpiavõitja. Ta on ainsana tulnud olümpiavõitjaks nii 400 kui ka 800 meetri jooksus.
Noorena mängis Juantorena korvpalli. Poola kergejõustikutreener Zygmunt Zabierzowski veenis teda alustama karjääri kergejõustiklasena.
Müncheni 1972. aasta olümpiamängudel langes ta 400 meetri jooksus konkurentsist poolfinaalis. Esile tõusis ta järgnevatel aastatel, kui võitis 1973. aasta suveuniversiaadil kuldmedali ja 1975. aasta Panameerika mängudel hõbemedali.
1976. aastal hakkas ta keskenduma 800 meetri jooksule. Üllatuslikult pääses ta sel alal ka Montréali olümpiamängudel finaali. Finaalis juhtis ta jooksu peaaegu terve distantsi vältel ja võitis olümpiakulla uue maailmarekordiga 1.43,50. Kolm päeva hiljem tuli ta olümpiavõitjaks ka 400 meetri jooksus ajaga 44,26 sekundit. Juantorena oli esimene Kuuba sportlane, kes võitis kergejõustikus kuldmedali. Samuti oli ta mõlemal alal esimene olümpiavõitja, kes ei olnud pärit ingliskeelsest riigist.
Kodumaal hakati teda tundma nime all El Caballo ('hobune'). 1977. aastal parandas ta suveuniversiaadil Sofias 800 meetri jooksu maailmarekordit, saades ajaks 1.43,44. Järgmisel aastal oli ta 400 meetri jooksus võitmatu, kuid ei suutnud 800 meetri jooksus enam nii vägevaid tulemusi näidata. Enne Moskva olümpiamänge ei saanud ta sageli vigastuste tõttu treenida. Olümpiamängudel jäi ta 400 meetri jooksus esimesena medalita. Juantorena viimaseks suurvõistluseks jäid Helsingi maailmameistrivõistlused 1983. aastal. Ta pääses 800 meetri eeljooksus küll edasi, kuid vigastas end pärast finišit rajalt välja astudes nii halvasti, et ei saanud poolfinaalis joosta. See näis olevat Juantorena karjääri lõpp, kuid ta jätkas, et valmistuda Los Angelese olümpiamängudeks, mida Kuuba aga boikoteeris. Selle asemel osales ta 1984. aasta sõprusmängudel, kus ta sai 800 meetri jooksus poolaka Ryszard Ostrowskiga täpselt sama aja (1.45,68) ning võitjaks kuulutati mõlemad.
Aastatel 1976–1977 valis Track &amp; Field News Juantorena aasta meeskergejõustiklaseks.
2012. aastal võeti ta IAAFi kuulsuste halli liikmeks.
Pärast sportlaskarjääri lõpetamist on ta töötanud Kuuba spordiliitudes ja IAAF-is.
Ernest Markšaitis

Ernest Markšaitis (3. mai 1969 – 22. juuni 2013 Gilgit-Baltistan, Pakistan) oli leedu alpinist.
Alpinistina tõusis ta üle 8000 m kõrguse mäe tippu.
Ta võttis osa 2013. aasta juunis Aleksandra Dziki juhtimisel toimunud rahvusvahelisest mägiekspeditsioonist Nanga Parbatile (8125 m) Gilgit-Baltistani provintsis Pakistani loodeosas. 23. juunil tabas mäe jalamil (4200 m kõrgusel) asuvat baaslaagrit Ţālebāni terrorirünnak, mille käigus hukkus 11 alpinisti, teiste seas Ernest Markšaitis.
Markšaitis lõpetas Moskva Riikliku Ülikooli mehaanika-matemaatikateaduskonna. Ta töötas Vilniuse Ülikoolis matemaatika õppejõuna. Hiljem töötas ta finantsanalüütikuna. 
Alpinism.
Ta hakkas mägironimisega tegelema 2007. aastal.
2025

2025. aasta (MMXXV) on 21. sajandi 25. aasta. See algas kolmapäevaga.
Sleepy Sleepers

Sleepy Sleepers ehk Sliipparid on 1974. aastal Lahtis asutatud huumori-rokkbänd. Bänd äratas juba algusest peale tähelepanu oma provokatiivsete laulutekstidega. 
Bändi esialgne nimi oli Sleepy Sleepers ja Raavat Naiset. Sleepy Sleepersi esimene album oli 1975. aastal ilmunud "Sinulle äiti", mille avalugu oli "Kuka, mitä, häh?".
1977. aastal põhjustas ansambel oma plaadiga "Takaisin Karjalaan" väikese skandaali. Esialgne plaadi nimi oli "Karjala takaisin", plaadifirma EMI ei julgenud seda avaldada. Plaadil kõlasid teiste hulgas laulud "Kapina Wiipurin asemalla (Mäss Viiburi jaamas)", "Anarkiaa Karjalassa (Anarhia Karjalas)", "IC:llä Karjalaan (Kiirrongiga Karjalasse)", "Jytinää Eestissä (Eestis kõmiseb)", "Mennään Karjalaan (Mingem Karjalasse)" ja "Kaapataan lentokone Moskovaan (Kaaperdame Moskva lennuki)". Plaat oli tolleaegse Soome enesetsensuuri jaoks liiga terava sõnumiga. 1978. aasta veebruaris hindas Soome – Nõukogude Liidu Ühingu Kajaani osakond bändi muusikat alaarenenuks ning Soome ja NSV Liidu häid suhteid rikkuvaks. Avalike "jukebox"'ide haldaja Raha-automaatiyhdistys reageeris kiiresti ning singel "Kaapataan lentokone Moskovaan" kadus plaadimasinatest.
Ansambel oli väga viljakas: parimatel aegadel anti välja mitu albumit aastas, näiteks 1984. aastal üllitati viis albumit. Bändi viimane stuudioalbum oli 2007. aasta "Kekkonen Helsingissa", kus solistiks kuueaastane Fred Aaron ja esitati vanu Sliiparite hitte.
Sleepy Sleepers lõpetas oma aktiivse tegevuse 1980. aastate lõpus, kui bändi baasil moodustati (hiljem rahvusvaheliseltki läbi löönud) kollektiiv Leningrad Cowboys. 2000. aastatel Sleepy Sleepers aktiveerus ja avaldas pärast 18-aastast pausi 2007. aasta aprillis veel ühe stuudioalbumi. 
Augustis 2014 teatas bänd, et korraldab oma 40. aastapäeva puhul turnee. Selle avalöök toimus Jämsäl 20. septembril 2014. Kontserdid jätkusid veel 2015. aastal.
Muusikal.
Bändi tegemistest jutustav rokkmuusikal "Kuka Mitä Häh?" esietendus Lahti Sibeliustalos 8. oktoobril 2013. Tõsielul põhineva fantaasialoo stsenaariumi kirjutasid Mato Valtonen, Sakke Järvenpää ja Sibeliustalo programmijuht Jalle Niemelä, kes oli ühtlasi muusikali lavastaja. Muusikali peategelaseks on bändiga pikka aega koos tuuritanud "roudie" Pulu Asunmaa.
Peaosades mängisid Markku Häkkinen (Pulu), Roope Salminen (Mato), Ilari Hämäläinen (Sakke) ja ansambel PMMP laulja Mira Luoti (Saara). Koreograaf oli Hilppa Lampi ja dirigent Costello Hautamäki. Muusikal etendus kaksteist korda 2013. ja kuus korda 2014. aastal.
Lemmikloomade kiibistamine

Lemmikloomade kiibistamine on lemmikloomade kiibiga varustamine kadumaläinud ja leitud looma omaniku tuvastamiseks.
Lemmikloomadele on võimalik paigaldada passiivne RFID-kiip, mis võimaldab kadumaläinud lemmiklooma leidmisel tema omanikku tuvastada. Selleks on igal RFID-kiibil unikaalne tunnusväärtus, mis kantakse koos omaniku kontaktandmetega lemmikloomade registrisse. RFID-kiip sisestatakse spetsiaalse süstla abil looma kaela piirkonda.
Lawrence'i maakond (Lõuna-Dakota)

Lawrence'i maakond ("Lawrence County") on maakond USA-s Lõuna-Dakota osariigis.
Maakonna halduskeskus on Deadwood. Suurim linn on Spearfish.
Maakonna pindala on 2072 km². Veepindala on 1 km².
Elanike arv on 2015. aasta seisuga arvestuslikult 24 827. 2010. aasta rahvaloenduse kohaselt oli elanikke 24 097. Asustustihedus on 12 in/km².
Ajalugu.
Lawrence'i maakond moodustati 11. jaanuaril 1875 ja organiseeriti 1877. aastal.. Maakond on saanud nime John Lawrence'i järgi, kes sai 1877. aastal maakonna varahoidjaks.
Kaitsealad.
USA Ajalooliste Paikade Riikliku Registrisse on kantud Lawrence'i maakonnas 53 objekti.
Lawrence'i maakond

Lawrence'i maakond (inglise "Lawrence County") on 11 Ameerika Ühendriikide maakonna nimi.
Penningtoni maakond

Penningtoni maakond (inglise "Pennington County") on kahe Ameerika Ühendriikide maakonna nimi.
Tuolumne maakond

Tuolumne maakond ("Tuolumne County") on maakond USA-s California osariigis Sierra Nevadas.
Maakonna halduskeskus ja ainus linn on Sonora.
Maakonna pindala on 5890 km². Veepindala on 140 km².
Elanike arv on 2015. aasta seisuga arvestuslikult 53 709. 2010. aasta rahvaloenduse järgi oli elanikke 55 365. Asustustihedus on 9,12 in/km².
Ajalugu.
Maakond on üks California algsetest maakondadest, mis moodustati 18. veebruaril 1850. Maakond oli varem tuntud ka kui Oro maakond. Osa maakonna territooriumist loovutati 1854. aastal Stanislausi maakonnale ja 1864. aastal Alpine'i maakonnale.
Sõna "Tuolumne" tuleneb arvatavasti indiaani keele sõnast "talmalamne" ja tähendab 'palju kivist maju'.
Texase maakond

Texase maakond (inglise "Texas County") on kahe Ameerika Ühendriikide maakonna nimi.
Fairfieldi maakond

Fairfieldi maakond (inglise "Fairfield County") on kolme Ameerika Ühendriikide maakonna nimi.
Laurensi maakond

Laurensi maakond (inglise "Laurens County") on kahe Ameerika Ühendriikide maakonna nimi.
Livingstoni maakond

Livingstoni maakond (inglise "Livingston County") on viie Ameerika Ühendriikide maakonna nimi.
Morgani maakond

Morgani maakond (inglise "Morgan County") on 11 Ameerika Ühendriikide maakonna nimi.
Kenneth Kristensen Berth

Kenneth Kristensen Berth (sündinud 3. veebruaril 1977 Odenses) on Taani poliitik, ta kuulub Taani Rahvaparteisse. Ta on aastast 2015 Folketingi liige.
Ta on õppinud Aarhusi ja Kopenhaageni Ülikoolides. Tal on aastast 2000 bakalaureusekraad ajaloo alalt ning aastast 2002 magistrikraad ajaloo ja ühiskonnaõpetuse (social studies) alalt.
Ta oli aastatel 1999–2007 Taani Rahvapartei noorsootöö sektsiooni esimees.
Aastatel 2015–2019 oli ta Folketingi liige.
Isiklikku.
Ta on abielus ja tal on kaks tütart.
Perkinsi maakond

Perkinsi maakond (inglise "Perkins County") on kahe Ameerika Ühendriikide maakonna nimi.
Rutherfordi maakond

Rutherfordi maakond (inglise "Rutherford County") on kahe Ameerika Ühendriikide maakonna nimi.
Simpsoni maakond

Simpsoni maakond (inglise "Simpson County") on kahe Ameerika Ühendriikide maakonna nimi.
Sussexi maakond

Sussexi maakond (inglise "Sussex County") on kolme Ameerika Ühendriikide maakonna nimi.
Trinity maakond

Trinity maakond (inglise "Trinity County") on kahe Ameerika Ühendriikide maakonna nimi.
Tioga maakond

Tioga maakond (inglise "Tioga County") on kahe Ameerika Ühendriikide maakonna nimi.
Isoroku Yamamoto

Isoroku Yamamoto (jaapani keeles 山本 五十六 "Yamamoto Isoroku"; sündinud kui Isoroku Takano; jaapani keeles 高野 五十六 "Takano Isoroku"; 4. aprill 1884 Nagaoka – 18. aprill 1943 Saalomoni saared) oli Jaapani admiral. Ta võttis osa Vene-Jaapani sõjast ja Teisest maailmasõjast. Ta kavandas rünnaku Pearl Harborile ja Midway lahingu.
Yamamoto hukkus 1943. aastal kui Ameerika Ühendriikide koodimurdjad tuvastasid tema lennuplaani. Saadud info alusel korraldas USA merevägi operatsiooni Kättemaks raames Yamamotole atentaadi, tulistades 18. aprillil 1943 lennukikandjatelt startinud hävituslennukitega Yamamoto lennuki Saalomoni saarte kohal alla. Jaapani sõdurid leidsid lennuki rusud ja Yamamoto surnukeha järgmisel päeval.
Volga sõjaväeringkond

Volga sõjaväeringkond (vene keeles Приволжский военный округ, ПриВО), aastast 1974 Punalipuline Volga sõjaväeringkond (Краснознамённый Приволжский военный округ) oli aastatel 1918–1989 ja 1992–2001 Nõukogude Venemaa, Nõukogude Liidu ja Venemaa Föderatsiooni Relvajõudude koosseisu kuulunud piirkondlik operatiiv-strateegiline väekoondis.
Sõjaväeringkond moodustati 4. mail 1918 ja see hõlmas esialgu Astrahani, Kaasani, Nižni Novgorodi, Pensa, Samara, Saratovi, Simbirski ja Tsaritsõni kubermangu ning Uralski oblasti territooriumi. Territoriaalne jaotus ei olnud püsiv. 1958. aastal liidendati sellega osa likvideeritud Lõuna-Uurali sõjaväeringkonna territooriumist. 1989. aastal liideti sõjaväeringkond koos Punalipulise Uurali sõjaväeringkonnaga Punalipuliseks Volga-Uurali sõjaväeringkonnaks. Selline jaotus kehtis kuni aastani 1992, mil sellest sai taas omaette sõjaväeringkond. Mõlemad sõjaväeringkonnad liideti uuesti üheks väekoondiseks 1. detsembril 2001.
Sõjaväeringkonna staap asus eri aegadel Kaasanis, Saratovis ja Kuibõševis.
Coldfoot

Coldfoot on rahvaloendustel arvestatav kohaliku võimuorganita asula ("census-designated place") Alaskal Yukon-Koyukuki rahvaloenduspiirkonnas. See asub Fairbanksi ja Deadhorse'i vahel kulgeval Daltoni maanteel.
Elanike arv on 2010. aasta rahvaloenduse kohaselt 10. 2000. aastal oli elanikke 13.
Coldfoot on rajatud kaevandusasulana ja algselt kandis see nime Slate Creek. Praeguse nime sai see 1900. aastal, kui kaks kullaotsijad ei söandanud ületada lähedal asuvat Middle Fork Koyukuki jõge ja oma jalgu külma vette kasta (inglise keeles "cold foot" – 'märg jalg'). 1902. aastal asus Coldfootis kaks teemaja, kaks poodi, seitse salooni ja mängusaal. Postkontor töötas Coldfootis aastatel 1902–1912, see avati uuesti 1984. aastal.
Coldfootis asub USA kõige põhjapoolseim veoautode peatuskoht. Coldfootist põhja pool pole ühtegi teeninduskohta enne 400 km kaugusel asuvat Deadhorse'i.
Coldfooti lähedal asub lennuväli.
Monowi

Monowi on USA-s Nebraska osariigis Boydi maakonnas asuv omavalitsusega küla. USA 2010. aasta rahvaloenduse kohaselt elas seal üks inimene. See on väikseima elanike arvuga kohalik omavalitsusüksus USA-s.
Küla pindala on 54 ha ja see asub 504 m kõrgusel merepinnast.
Küla asub osariigi kirdeosas Missouri ja Niobrara jõe vahelisel alal maantee Nebraska Highway 12 ääres. Lähim asustatud koht on Lynch, mis asub umbes 11 kilomeetri kaugusel läänes.
Sõna "monowi" tuleneb ühest indiaani keelest ja tähendab õit, kuid täpne keel pole teada. Monowi on saanud nime selle järgi, et küla asukohas kasvas palju lilli.
Ajalugu.
Monowi asutati 1902. aastal, kui sinna jõudis Fremont, Elkhorn and Missouri Valley Railroadi raudteeliin. Samal aastal avati seal postkontor, mis töötas kuni 1971. aastani..
Kõige suurem oli elanike arv Monowis 1930. aastatel, kui seal elas ligi 150 inimest. Sel ajal asusid seal keskkool, kaks panka ja kirik. Pärast raudteeliini kadumist hakkas elanike arv langema. Sarnaselt paljude teiste Suure tasandiku linnadega kolisid paljud noored inimesed linnadesse, et leida sealt parem töökoht.
2000. aasta rahvaloenduse kohaselt elas seal veel ainult kaks inimest. Nendeks olid abielupaar Rudy ja Elsie Eiler. 2004. aastal Rudy suri, millest alates on tema abikaasa olnud küla ainus elanik. Ta on ühtlasi külavanem, annab iseendale alkoholi müügi loa ja maksab iseendale makse. Külas on 4 tänavavalgustit ja selleks, et saada nende jaoks riiklikku rahastust, peab ta igal aastal koostama munitsipaalteede plaani. Kuigi küla on peaaegu mahajäetud, asub seal 5000-köiteline raamatukogu, mis on loodud Rudy Eileri mälestuseks ning mille eest kannab hoolt Elsie Eiler. Lisaks peab Elsie külas üleval kõrtsi, mida külastavad tihti küla endiste elanike sugulased. Viimane matus küla kirikus oli Elsie isa oma 1960. aastal, 1967-1970 suleti toidupoed ja postkontor, 1974 ka kool. Ka Eilerite kaks last kolisid külast ära 1970. aastate keskel.
White Rock (Lõuna-Dakota)

White Rock on linn USA-s Lõuna-Dakota osariigis Robertsi maakonnas. See asub Bois de Sioux' jõe ääres osariigi kirdeosas Põhja-Dakota ja Minnesota piiri kõrval. White Rock on Lõuna-Dakota kõige kirdepoolseim paik.
2010. aasta USA rahvaloenduse kohaselt elas seal 3 inimest. 2000. aastal oli elanike arv 18.
Ajalugu.
White Rock asutati 1884. aastal. 1885. aastal avati seal postkontor. Postkontor suleti 1965. aastal. White Rockis asus seitse viljaelevaatorit, kolm hotelli, neli kõrtsi, kaks panka, kaks kirikut, keskkool ja mitu poodi. Tippajal võis seal elada ligi 600 inimest. USA rahvaloenduse andmetel oli suurim elanike arv 1910. aastal, mil seal elas 368 inimest. Sellest ajast alates on elanike arv pidavalt langenud.
Aastatel 1885–1980 ulatus White Rockini Chicago, Milwaukee, St. Paul and Pacific Railroadi raudtee haruliin.
White Rock (inglise keeles 'valge kalju') on saanud nime linna algse asukoha lähedal asunud valgest graniidist kivirahnu järgi. Kivirahn hiljem aga lõhuti ja selle kohale ehitati viljaelevaator.
Robertsi maakond

Robertsi maakond (inglise "Roberts County") on kahe Ameerika Ühendriikide maakonna nimi.
Cardin

Cardin on kummituslinn USA-s Oklahoma osariigis Ottawa maakonnas Kansase piiri lähedal. See asub Picherist umbes ühe kilomeetri kaugusel edelas.
Cardin rajati 1913. aastal kaevanduslinnana. Algselt oli selle nimi Tar Creek. Linnas ja selle ümbruses töötasid paljud tsingi- ja pliikaevandused. Linnas asus mitu toidupoodi, majutusasutust, apteek, üüritall, pank, saekaater, teater ja tantsusaal.
Linn on saanud nime Cardin sinna 1918. aasta juunis elama saabunud William Oscar Cardini ja tema abikaasa Isa Wade Cardini järgi.
1920. aastal elas Cardinis 2640 inimest. 1930. aastaks oli elanike arv langenud 437-ni. 1938. aastal kaotas Cardin linnaõigused.
Cardin sai linnaõigused tagasi 1983. aastal selleks, et saada kanalisatsiooni ja veesüsteemi parandamiseks ja valitsuselt toetusi ja laenu. 2000. aasta rahvaloenduse kohaselt elas seal 150 inimest.
Cardin asub koos Picheri ja Treece'iga saastealal. Neid linnu ohustas kaevandustegevusest tekkinud saaste, samuti ähvardasid hooned aastakümneid kestnud maa-aluse kaevandamise tagajärjel kokku variseda. Cardin suleti 2009. aastal ja selle elanikud viidi mujale. 2010. aasta rahvaloenduse kohaselt elas seal veel kolm inimest, kuid viimane perekond lahkus sealt sama aasta novembriks. Pärast seda on linn olnud inimtühi ja enamik mahajäetud majadest on lammutatud.
Treece

Treece on kummituslinn USA-s Kansase osariigis Cherokee maakonnas. Asub Oklahoma piiri kõrval.
Treece oli Picheri, Cardin ja Douthati kõrval üks neljast linnast, mis rajati 1910. aastatel Kansase, Oklahoma ja Missouri osariigi plii- ja tsingikaevandamise piirkonda.
Treece sai nime kinnisvaramaakler J. O. Treece'i järgi. Postkontor avati Treece'is 1917. aastal. Treece ja Picher oli tippajal riigi üks suuremaid plii- ja tsingimaagitootjad. Kaevandustegevuse vähenedes hakkas elanike arv järk-järgult langema.
2010. aasta rahvaloenduse kohaselt elas linnas 138 inimest. Aasta teises pooles hakati inimesi sealt mujale ümberpaigutama, kuna sealne keskkond oli kaevandamise käigus tekkinud saaste tõttu elamiskõlbmatu. 2012. aasta seisuga oli Treece'i elama jäänud vaid kaks inimest. 2016. aasta augustis suri 54-aastaselt üks Treece'i elama jäänud elanikest, Timothy Busby. Pärast seda on Treece'i ainsaks arvatavaks elanikuks jäänud tema abikaasa Della Busby.
Enamik Treece'is asunud hoonetest on lammutatud.
Kirgiisi ANSV

Kirgiisi ANSV nime kandsid kaks Vene SFNV autonoomset vabariiki:
New York Life Building

New York Life Building või New York Life Insurance Company Building on 40-korruseline pilvelõhkuja New Yorgis, mis asub Midtown Manhattanil Madison Square Parki kõrval aadressil 51 Madison Avenue. See on ettevõtte New York Life Insurance Company peakorter.
187,5-meetri kõrguse äripindadega massiivse kõrghoone arhitekt oli Cass Gilbert, sama mees projekteeris ka Woolworth Buildingu. Hoone valmis aastatel 1926–1928 ning see on kujundatud uusgootika nüanssidega "art déco" stiilis. Selle tornitipu kroon on kaetud umbes 25 000 kullatud plaadiga.
Aastal 1972 kanti see Ameerika Ühendriikide Ajalooliste Paikade Riiklikusse Registrisse ("National Register of Historic Places") kui riiklik ajaloomälestis ("National Historic Landmark") ning aastast 2000 on tegu New York City Mälestusmärkide Säilitamise Komisjoni poolt kaitsealuseks mälestiseks ("New York City Landmark") kuulutatud ehitisega.
Kaunase kubermang

Kaunase kubermang (ka Kovno kubermang) oli Venemaa Keisririigi haldusüksus (kubermang). Kubermangu administratiivne keskus oli Kaunas. Kubermang eksisteeris aastatel 1842–1915. Kubermangu territoorium on praegu enamikus Leedu ja väike osa Läti ning Valgevene koosseisus.
Maakond moodustati aastal 1842 seitsmest seni Vilno kubermangu kuulunud maakonnast.
Kubermangu haldusjaotus.
Kubermang jagunes 7 maakonnaks:
PhinDeli Town Buford

PhinDeli Town Buford, algselt Buford, on USA-s Wyomingi osariigis Albany maakonnas olev kohaliku omavalitsuseta asula. See asub Laramie ja Cheyenne'i linna vahel kiirtee Interstate 80 ääres.
Asula paikneb 2400 meetri kõrgusel merepinnast ning on sellega kõige kõrgemal paiknev asula kiirtee Interstate 80 ääres.
2013. aasta seisuga elas seal üks inimene. Tema pindala on 4 ha. Bufordis asuvad kauplus, bensiinijaam ja moodulmaja.
Ajalugu.
Buford asutati 1866. aastal seoses esimese Ameerika Ühendriikide läbiva raudtee ehitusega. Sel ajal elas asulas umbes 2000 töölist, kes aga raudtee-ehituse kaugenemisega läände suundusid. Asula sai algselt nime kodusõja kindralmajori John Bufordi järgi.
1900. aastal avati Bufordis postkontor, mis suleti 2004. aastal.
1980. aastal kolis sinna koos oma abikaasa ja pojaga elama Don Sammons. Aastal 1992 ostis ta asula. Tema abikaasa suri 1995. aastal ja tema poeg kolis mujale 2007. aastal, misjärel jäi ta Bufordi ainsaks elanikuks.
Pärast seda, kui Don Simmons kolis oma pojale lähemale, läks kinnistu müüki. Asula ostsid 5. aprillil 2012 korraldatud oksjonil 900 000 dollari eest kaks Vietnami ettevõtjat. Hiljem selgus neist ühe isik: see oli Phạm Đình Nguyên. Ta hakkas asula kaupluses müüma PhinDeli kaubamärgiga kohvi ja nimetas selle järgi asula ümber. See kohvisort on Vietnamis toodetud.
Selma Vilhunen

Selma Vilhunen (sündinud 1976) on soome filmirežissöör ja stsenarist.
Selma Vilhuneni lühifilm "Kas ma pean kõik ise ära tegema?" ("Pitääkö mun kaikki hoitaa?") kandideeris 2013. aastal Oscarile parima lühifilmi kategoorias.
Ta on Ameerika Filmiakadeemia liige.
Penza kubermang

Penza kubermang (ka "Pensa kubermang", ) oli Venemaa Keisririigi, Nõukogude Venemaa ja Nõukogude Liidu haldusüksus (kubermang). Kubermangu administratiivne keskus oli Penza. Kubermang eksisteeris aastatel 1796–1928. Kubermangu territoorium on praegu Venemaa koosseisus.
Venuse sünd (Boucher)

"Venuse sünd" (prantsuse keeles "La Naissance de Vénus") on prantsuse kunstniku François Boucher' õlimaal lõuendil.
1754. aastal valminud teos asub Wallace’i kogus Londonis.
Ludovico Einaudi

Ludovico Maria Enrico Einaudi (sündinud 23. novembril 1955 Torinos) on itaalia helilooja ja pianist.
Einaudi isa Giulio Einaudi (1912–1999) oli kirjastaja ja vanaisa Luigi Einaudi oli aastatel 1948–1955 Itaalia president. Ta õppis 1980. aastatel Milano konservatooriumis helilooja Luciano Berio käe all.
Einaudi alustas karjääri klassikalise muusika heliloojana, kuid on oma loomingusse toonud ka teisi stiile ja žanreid, näiteks pop-, rokk-, maailma- ja folkmuusikat.
Einaudi on loonud ka filmimuusikat, muu hulgas filmidele "See on Inglismaa" ("This Is England"; 2006), "1+1" ("Intouchables"; 2011), "Nomaadimaa" ("Nomadland"; 2020), "Isa" ("The Father"; 2020) ja. 
2016. aasta septembris andis ta kontserdi Tallinnas Nordea Kontserdimajas. See oli tema esimene esinemine Baltimaades.
Stiil.
"Elementide" arvustuses kirjutab Classicalite saidil Steve Nagel: "Kuna Einaudi eksib nii palju minimalismi ja popi vastu, siis võib-olla oleks õigem nimetada tema muusikat New Age'i liikumise viljaks (produktiks), mis - ehkki on näiliselt vähem ambitsioonikas kui laiemad klassikalised struktuurid – keskendub rohkem lõõgastumisele, ühtekuuluvusele, looduselementidele ja optimismile".  Ben Beaumont-Thomas kritiseerib The Guardianis negatiivses arvustuses 2016. aasta Einaudi esinemist sõnadega "[ta] loeb end umbse konservatooriumi (õhkkonna) vastandiks, kuid mängib siiski muusikat, mis on vähem seikluslik kui teie keskmised "indie"-bändid", kurtes, et "Einaudi ühendab endas seda sellega, et on keskpärane pianist. Ta oskab küll fraasi peenelt viimistleda, kuid on uhkelt antivirtuoosne, mängides vaid lihtsaid arpedžosid ja selgeid neljanoodilisi meloodiaid".
Samara kubermang

Sama(a)ra kubermang oli Venemaa Keisririigi, Nõukogude Venemaa ja Nõukogude Liidu haldusüksus (kubermang). 
Kubermangu administratiivne keskus oli Samara. Kubermang eksisteeris aastatel 1851–1928. 
Kubermangu territoorium on praegu Venemaa koosseisus.
Kipchoge Keino

Kipchoge Hezekiah Keino (tuntud ka nime all Kip Keino; sündinud 17. jaanuaril 1940 Kipsamos, Nandi maakonnas) on Keenia endine kergejõustiklane, keskmaajooksja. Ta on kahekordne olümpiavõitja.
Ta on kalendžini, täpsemalt nandi päritolu. Tema vanemad surid, kui ta oli veel noor. Teda kasvatas üles tädi. Pärast kooli lõpetamist töötas ta politseinikuna ning mängis enne kergejõustiku juurde asumist ragbit. Keino treenis jooksmist 1800 meetri kõrgusel Keenia mägismaal.
Keino esimene suurem tiitlivõistlus oli 1962. aasta Rahvaste Ühenduse mängud Perthis Austraalias, kus ta tuli kolmes miilis üheteistkümnendaks. 1964. aasta suveolümpiamängudel Tōkyōs tuli ta 5000 meetri jooksus viiendaks ja 1500 meetri jooksus jäi napilt finaalist välja.
27. augustil 1965 parandas ta 3000 meetri jooksus distantsi esimest korda, joostes maailmarekordit üle kuue sekundiga, saades ajaks 7.39,6. Hiljem samal aastal ületas ta 5000 meetri jooksus Ron Clarke'i nimel olnud maailmarekordi ajaga 13.24,2. Samal aastal võitis ta esimestel Aafrika mängudel Brazzaville'is kaks kuldmedalit. 1966. aasta Rahvaste Ühenduse mängudel Kingstonis Jamaical võitis ta kuldmedali ühe ja kolme miili jooksus.
1968. aasta suveolümpiamängudel Méxicos võitis ta kuldmedali 1500 meetri jooksus olümpiarekordiga 3.34,91, edestas maailmarekordiomanikku Jim Ryuni 20 meetriga, mis on suurimaga eduga saadud võit sel alal. 5000 meetri jooksus võitis ta hõbemedali. Ta tegi kaasa ka 10 000 meetri jooksus, kuid katkestas. 1968. aastal oli ta esimene keenialasena USA spordiajakirja Sports Illustrated esikaanel.
Neli aastat hiljem, Müncheni olümpiamängudel võitis ta 3000 meetri takistusjooksus kuldmedali, kuid jäi 1500 meetri jooksus soomlase Pekka Vasala järel teiseks.
Keino lõpetas sportlaskarjääri 1973. aastal ning oli selleks ajaks saanud Keenias rahvuskangelase tuntuse. Ta on olnud eeskujuks paljudele Keenia noortele.
Ta on Keenia Olümpiakomitee esimees. Ta on tegelenud ka orbusid abistava heategevusorganisatsiooniga. Eldoretis asub temanimeline staadion.
2012. aastal oli ta üks 24 esimesest, kes võeti IAAFi kuulsuste halli liikmeks.
Volõõnia kubermang

Volõõnia kubermang oli Venemaa Keisririigi ja Nõukogude Venemaa haldusüksus (kubermang). Kubermangu administratiivne keskus oli aastast 1804 Žõtomõr. 
Kubermang eksisteeris aastatel 1792–1921. Kubermangu territoorium on praegu Ukraina koosseisus.
Tambovi kubermang

Tambovi kubermang oli Venemaa keisririigi haldusüksus (kubermang). Kubermangu administratiivne keskus oli Tambov. Kubermang eksisteeris 1796–1928. Kubermangu territoorium on praegu Venemaa koosseisus.
Aastatel 1920–1921 oli kubermangus bolševismivastane talupoegade ülestõus (Tambovi ülestõus (vene Тамбовское восстание)).
EsData

EsData (ärinimega AS EsData) oli Eesti esimene internetiteenuseid pakkuv ettevõte. EsData tegeles andmeside- ja arvutisidevõrkude ehitamisega ning pakkus digitaalseid püsiühendusi, interneti püsiühendusi, interneti sissehelistamisteenust, interneti välisühendusi, veebimajutust ja serverimajutust.
AS-i Esdata asutasid 1993. aasta detsembris Küberneetika Instituut ja Telecom Finland (hilisem Sonera). 1997. aastal oli ettevõtte aktsiakapitaliks 4,7 miljonit krooni ja selle omanikeks olid Küberneetika Instituut (35 protsenti), Telecom Finland (35 protsenti), Eesti Telekom (15 protsenti) ja Eesti Telefon (15 protsenti).
EsData tegevdirektoriks oli Ants Wõrk.
EsData oli Eesti esimene oma kommertsvälisliini rajanud ettevõte. Välisühendus oli Soome Dataneti võrguga, läbilaskevõime oli 1996. aasta alguses 64 kbit/s.
2003. aasta lõpus ostis Elion, kellele varem kuulus 30% EsData aktsiatest, TeliaSonera käest 6,776 miljoni krooni eest ülejäänud 70% EsData aktsiatest. 2004. aasta kevadel lõpetas EsData interneti- ja andmesideteenuste pakkumise ning viis olemasolevad võrgud ja kliendid üle 
emaettevõttesse.
Tšernihivi kubermang

Tšernihivi kubermang (ka "Tšernigovi kubermang") oli Venemaa Keisririigi haldusüksus (kubermang). Kubermangu halduskeskus oli Tšernihiv. 
Kubermang eksisteeris aastatel 1802–1918. Kubermangu territoorium on praegu Ukraina ja Venemaa koosseisus.
Jaak Ojakäär

Jaak Ojakäär (1. juuli 1958 Tallinn – 26. november 2016) oli eesti muusikasaadete toimetaja ja muusikakriitik.
Ta õppis eraviisiliselt klaverit ja isa juhendamisel klarnetit. Ta lõpetas 1980. aastal Tallinna Pedagoogilise Instituudi kultuuri- ja muusikateaduskonna orkestrijuhtimise erialal (õpetajad Ilmar Tõnisson ja Ahti Rääst).
Ta mängis 1980. aastatel Kalevi bigbändis. Raadiosaateid hakkas tegema juba üliõpilasena. 1980. aastast töötas ta Eesti Raadios (hiljem Eesti Rahvusringhäälingus) Vikerraadio muusikatoimetajana.
Isiklikku.
Tema isa oli Valter Ojakäär ja ema Heljo Sepp.
Bob Mathias

Robert Bruce Mathias (17. november 1930 Tulare, California – 2. november 2006 Fresno, California) oli USA kergejõustiklane (kümnevõistleja), kahekordne olümpiavõitja. Pärast sportlaskarjääri lõppu alustas poliitikukarjääri ning oli aastatel 1967–1975 USA Esindajatekoja liige.
Mathias hakkas kümnevõistlust treenima 1948. aasta alguses treeneri ettepanekul. Suvel läbis ta USA olümpiakatsevõistlused ja valiti Londoni olümpiamängudele. Algajana Londoni olümpiamängudel ei teadnud ta täpselt kuulitõuke reegleid ning seetõttu ei mõõdetud tema pikimat tulemust, kui ta ringist eespoolt välja kõndis. Kõrgushüppes tal kaks esimest katset ebaõnnestusid, kuid toorest tehnikat kasutades õnnestus tal kõrgus ületada. Ta võitis kuldmedali ja sai 17-aastaselt noorimaks meesolümpiavõitjaks kergejõustikus.
Olümpiamängude vahelistel aastatel mängis Mathias kooli meeskonnas Ameerika jalgpalli, kuid jätkas ka kergejõustiku treenimist. 1950. aastal püstitas ta kümnevõistluses esimest korda maailmarekordi kogusummaga 8042 punkti.
1952. aasta Helsingi olümpiamängudel edestas Mathias teise koha saanud Milt Campbelli uskumatu 912 punktiga, tehes uue maailmarekordi 7887 punktiga (uue punktitabeli järgi). Ta püstitas isikliku rekordi pooltel aladel ja ületas Londoni olümpiamängudel saavutatud punktisumma (uue tabeli järgi 6386) pooleteise tuhande punktiga. Temast sai esimene kümnevõistleja, kes on võitnud kaks olümpiakulda. Pärast olümpiamänge lõpetas ta sportlaskarjääri. Kümnevõistluses võistles Mathias kokku 11 korral. 1954. aastal linastus Mathiasest eluloofilm "The Bob Mathias Story".
Pärast sportlaskarjääri oli Mathias aastatel 1954–1956 mereväes ohvitser, seejärel osales ta mängufilmides, juhtis laste suvelaagreid ja reisis ringi hea tahte saadikuna. Aastatel 1967–1975 oli ta Esindajatekojas vabariiklaste esindaja California osariigist.
1948. aastal sai ta USA parimale amatöörsportlasele antava James E. Sullivani auhinna.
2014. aastal võeti ta IAAFi kuulsuste halli liikmeks.
1996. aastal diagnoositi tal vähk. Ta suri 2006. aasta 2. novembril 75-aastaselt California osariigis Tulares.
Valev Kruusalu

Valev Kruusalu (9. detsember 1938 – 12. juuni 2008) oli eesti 1980. aastate avaliku vabadusvõitluse tegelane, Eesti Rahvusliku Sõltumatuse Partei asutajaliige ja ERSP volikogu liige, Eesti Kongressi saadik, Eesti Vabariigi taastaja ja edendaja.
1988. aasta 1. mai rongkäigus kandis Valev rahvusvärvides linikut, mida KGB-lased veidi enne tribüünideni jõudmist ründasid, käest rebisid ja Valevi vahistasid.
Valevi suur missioon oli Hirvepargis 1987 väljakuulutatud stalinismiohvrite mälestusmärgi üleskutsele allkirjade kogumine. 
14. juunil 1988 kõneles Valev Kruusalu Lindamäel 1941. aasta küüditamiste ohvrite mälestusmiitingul.
NSV Liidu Ministrite Nõukogu juures asuv Informatsioonikomitee

NSV Liidu Ministrite Nõukogu juures asuv Informatsioonikomitee (vene keeles "Комитет информации при Совете Министров СССР") oli aastatel 1947–1949 NSV Liidu ühendatud luureasutus.
Informatsioonikomitee moodustati NSV Liidu Ministrite Nõukogu 30. mai 1947. aasta määrusega nr 1789-470сс. Informatsioonikomiteesse liideti senised
Informatsioonikomitee esimehed.
Juhtkonda kuulusid ka
Parry O'Brien

William Patrick O'Brien (tuntud kui Parry O'Brien; 28. jaanuar 1932 Santa Monica, California – 21. aprill 2007 Santa Clarita, California) oli USA kergejõustiklane, kuulitõukaja. Ta oli kuulitõukes kahekordne olümpiavõitja.
O'Brien mängis keskkoolis esmalt Ameerika jalgpalli. Lõuna-California Ülikoolis õppides hakkas ta treenima kuulitõuget. Ta arendas põhjalikult tõuketehnikat. See seisnes selles, et ta alustas tõuget seljaga kuulitõukesektor poole madalast asendist. Nii rakendas ta tõukesse varasemast enam jalgade ja kere jõudu ning pikendas lisaks hoovõtuliigutust. Ta parandas nii maailmarekordit 16 korral.
Ta tõukas esimesena kuuli üle 18 ja 19 meetri. 1950. aastatel oli ta võitmatu 116 võistlusel järjest. Ta tuli 18 korral AAU meistriks, neist ühel korral ka kettaheites.
O'Brien osales neljadel olümpiamängudel. Ta võitis kuldmedali 1952 Helsingis ja 1956 Melbourne'is. Ta püstitas mõlemal korral olümpiarekordi (vastavalt 17.41 ja 18.57). 1960. aastal Roomas parandas ta olümpiarekordit kahel korral – 18.77 ja 19.11 –, kuid viiendas voorus heitis tema kaasmaalane Bill Nieder 19.68 ning O'Brien pidi leppima hõbemedaliga. 1964. aasta Tōkyō olümpiamängudel heitis ta oma parima tulemuse olümpiamängudel – 19.20, kuid see andis alles neljanda koha. 1964. aasta suveolümpiamängude avatseremoonial kandis ta USA lippu. 1966. aastal püstitas ta kuulitõukes isikliku rekordi 19.69.
1955. ja 1959. aastal võitis ta Panameerika mängudel kuulitõukes kuldmedali. 1959. aastal sai ta riigi parima amatöörsportlasele antava James E. Sullivani auhinna.
Hiljem töötas O'Brien kommertspanganduses. Ta hakkas võistlusspordiga uuesti tegelema 1980. aastatel ning püstitas kuulitõukes ja kettaheites mitu oma vanuseklassi maailmarekordit.
2013. aastal võeti ta IAAFi kuulsuste halli liikmeks.
Bubba Smith

Charles Aaron Smith (enam tuntud nime all Bubba Smith; 28. veebruar 1945 Orange, Texas – 3. august 2011 Los Angeles, California) oli USA Ameerika jalgpallur ja näitleja. Ameerika jalgpallurina oli tema mängupositsiooniks "defensive end".
Smith mängis kolledžijalgpalli Michigani osariigi ülikoolis. Ta valiti kahel korral Ameerika aasta parimate kolledžijalgpallurite hulka. 1988. aastal võeti ta College Football Hall of Fame'i liikmeks.
1967. aastal alustas ta karjääri Ameerika jalgpalli liigas NFL-is. Smith mängis NFL-is üheksa hooaega ja esindas kolme klubi: Baltimore Colts (1967–1971), Oakland Raiders (1973–1974) ja Houston Oilers (1975–1976). 1967. aasta NFL-i "draft"is valiti ta esimesena Coltsi poolt. 1969. aastal kaotas ta Coltsiga NFL-i finaalmängu Super Bowli New York Jetsile. 1971. aastal alistati aga Dallas Cowboys ja tuldi NFL-i meistriks. Ta valiti kahel korral NFL-i tähede mängule Pro Bowl (1970, 1971). Aastal 1971 valiti ta NFL-i hooaja parimate mängijate sekka (All-Pro). Vaatamata oma kogukusele (201 cm, 120 kg) oli ta üllatavalt liikuv. Ka tema noorem vend Tody Smith (eluaastad 1948–1999) oli Ameerika jalgpallur.
Pärast sportlaskarjääri lõppu hakkas ta tegelema näitlemisega. Tema kõige tuntum rolli oli seersant Moses Hightowerina filmisarjas "Politseiakadeemia" ("Police Academy"). Ta mängis "Politseiakadeemia" kuues esimeses filmis. 1991. aastal mängis ta telesarja "MacGyver" ühes osas, milles tegi kaasa ka üks teine endine Ameerika jalgpallur, Dick Butkus.
Ta leiti 2011. aastal 66-aastaselt surnuna oma kodust Los Angeleses. Tema surma põhjuseks nimetati ravimimürgistus ja südamehaigus. Tema süda kaalus normaalsest kaks korda rohkem. 2016. aastal teatati, et Smithil oli krooniline traumaatiline entsefalopaatia (CTE) ehk krooniline ajukahjustus, mis võib tabada mitmete spordialade sportlasi, sh ameerika jalgpallureid.
Petǎr Moskov

Petǎr Stefanov Moskov (sündinud 17. detsembril 1970 Sofias) on Bulgaaria arst (anestesioloog) ja poliitik, Bulgaaria tervishoiuminister aastatel 2014–2017. Ta kuulub erakonda DSB (Demokraadid tugeva Bulgaaria eest).
Ta lõpetas Meditsiiniülikooli Sofias spetsialiseerudes anestesioloogiale.
Ta on üks 2004. aastal asutatud erakonna Demokraadid tugeva Bulgaaria eest asutajaid, 2013. aastast erakonna aseesimees.
7. novembrist 2014 kuni 27. jaanuarini 2017 oli ta Bulgaaria tervishoiuminister.
Isiklikku.
Ta on abielus ja tal on poeg.